Diari Oficial de la Generalitat Valenciana


Sumari del DOGV 8980, del 19-12-2020 (2020/11795)

RESOLUCIÓ de 18 de desembre de 2020, de la consellera de Sanitat Universal i Salut Pública, per la qual es modifica la Resolució de 5 de desembre de 2020, de la consellera de Sanitat Universal i Salut Pública, per la qual s'acorda noves mesures addicionals en la Comunitat Valenciana, com a conseqüència de la situació de crisi sanitària ocasionada per la Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8980

Data del DOGV
:   19-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11638


Data del document
:   18-12-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * malaltia infecciosa
    * salut pública
    * política sanitària
    * legislació

RESOLUCIÓ de 18 de desembre de 2020, de la consellera de Sanitat Universal i Salut Pública, per la qual es modifica la Resolució de 5 de desembre de 2020, de la consellera de Sanitat Universal i Salut Pública, per la qual s'acorda noves mesures addicionals en la Comunitat Valenciana, com a conseqüència de la situació de crisi sanitària ocasionada per la Covid-19. [2020/11166]  
Antecedents de fet  
  
Amb data 5 de desembre de 2020 es va publicar en el Diari Oficial de la Generalitat Valenciana, la Resolució de 5 de desembre de 2020, de la consellera de Sanitat Universal i Salut Pública, per la qual s'acorda noves mesures addicionals en la Comunitat Valenciana, com a conseqüència de la situació de crisi sanitària ocasionada per la Covid-19.  
En esta resolució es van acordar una sèrie de mesures addicionals per sectors i unes altres, de caràcter preventiu, en l'àmbit de la Comunitat Valenciana, així com mesures específiques de Salut Pública enfront de la Covid-19 per a la celebració de les festes nadalenques.  
La situació d'aquestes dues últimes setmanes, al contrari de millorar, ha patit una reculada important en la Comunitat Valenciana, amb un increment notable de casos pel SARS-CoV-2 i un nivell de transmissió significatiu, especialment en l'àmbit social on s'evidencia el predomini dels brots epidèmics, indicatiu que les activitats socials són el principal origen dels contagis en la nostra Comunitat. Això motiva i fa necessari modificar alguna de les mesures dictades amb la finalitat de previndre la propagació del virus i protegir la salut de les persones, mesures exigibles i legitimades per la defensa de la salut pública.  
  
A la vista de l'evolució epidemiològica, el Consell Interterritorial ha acordat determinar que les Comunitats Autònomes i ciutats autònomes, puguen aplicar mesures i criteris més restrictius en relació amb els quatre primers apartats de l'Acord de 2 de desembre de 2020 d'aquest òrgan, pel qual es preveuen mesures de salut pública enfront de Covid-19 per a la celebració de les festes.  
  
Sobre la base de l'exposat, dins dels acords i compromisos adoptats pel Ple del Consell Interterritorial del Sistema Nacional de Salut, de conformitat amb l'article 81.1 b) de la Llei 10/2014, de 29 de desembre, de la Generalitat, de Salut de la Comunitat Valenciana, resolc:  
  
Primer  
Deixar sense efecte el punt 1.1. del resolc segon de la Resolució de 5 de desembre, de la consellera de Sanitat Universal i Salut Pública, relatiu a la mesura específica de Salut Pública enfront del Covid per a la celebració de les festes nadalenques, en matèria de «Restauració i hostaleria». A este efecte s'estarà al que s'estableix en el punt 9 del resolc primer de la Resolució de 5 de desembre, de la consellera de Sanitat Universal i Salut Pública.  
  
Segon  
Modificar el punt 9.2. del resolc primer de la Resolució de 5 de desembre, de la consellera de Sanitat Universal i Salut Pública, que queda redactat com segueix:  
«9.2. En estos establiments:  
- L'ocupació de les taules serà d'un màxim de 6 persones per taula o agrupacions de taules.  
- La distància entre taules serà de 2 metres en interior d'establiments i 1,5 en terrasses exteriors.  
- El consum serà sempre assegut en taula.  
- L'ús de màscara serà necessari quan no s'estiga consumint.  
- L'aforament màxim permés ha d'estar visible en l'entrada.  
- Es respectaren les mesures generals i addicionals d'higiene, recollides respectivament, en els apartats 2.1 i 2.2 i 2.4. de l'Acord del 19 de juny, del Consell.  
  
- L'horari de tancament d'aquests establiments serà a les 23.00 hores. S'exceptuen els dies 24 i 31 de desembre de 2020, que l'horari de tancament serà a les 24.00 hores».  
Tercer  
La present resolució produirà efectes des de les 00.00 hores del dia 21 de desembre de 2020 i mantindrà la mateixa vigència que la Resolució de 5 de desembre, de la consellera de Sanitat Universal i Salut Pública, és a dir, fins a les 23.59 hores del 15 de gener de 2021.  
  
S'adverteix que la present resolució posa fi a la via administrativa podent interposar-se recurs contenciós administratiu en el termini de dos mesos, comptats des de l'endemà de la seua notificació, davant la Sala contenciosa administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant el mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
València, 18 de desembre de 2020.- La consellera de Sanitat Universal i Salut Pública: Ana Barceló Chico.